Montau ofereix un concert, a la Casa de Cultura, per a celebrar la nit de Sant Joan
2025-07-24

L’Associació Musical Montau de Burjassot té per davant un intens mes de juny en el qual celebrarà diferents concerts. Un dels més especials serà el que tindrà lloc el divendres 23 de juny, a les 19 hores, en la Sala d’Actes de la Casa de Cultura.

I serà especial perquè amb ell se celebrarà la màgica Nit de Sant Joan amb la música dels grups València, Music Grup i Buen Provecho. Amb entrada gratuïta i obert a tota la ciutadania, aquest concert està enfocat a un públic adult que, amb seguretat, gaudirà corejant i ballant les cançons d’èpoques passades.

Per a tancar el seu cicle de concerts i d’activitats, Montau celebrarà una Jam Session que tindrà lloc el dimarts 27 de juny, a les 19 h, també a la Casa de Cultura.